Alle 20-vuotiaiden EM-kilpailuissa Rietissä 2013 Pulli sijoittui kolmiloikassa toiseksi ennätyksellään 15,88 m. Tallinnan alle 23-vuotiaiden EM-kilpailuissa 2015 hän sijoittui kolmiloikassa yhdeksänneksi ja karsiutui pituushypyn loppukilpailusta. Elokuussa 2018 Berliinin EM-kisojen pituushypyn karsinnassa Pulli hyppäsi 768 cm, jolla tuloksella hän ei selvinnyt loppukilpailuun. Hän saavutti Toruńin sisäratojen EM-kilpailuissa 2021 pronssia pituushypyssä hypättyään viimeisellä kierroksella sisäratojen Suomen ennätyksen 824 cm.